**Становище**

* **от доцент д-р Таня Бонева**

• За присъждане на образователна и научна степен „доктор “на Eлена Христова Витанова – задочен докторант по професионално направление - 3.1: „Социология, антропология и науки за културата“ / Етнология – Етномузеология/ към СУ „ Св. Климент Охридски“ – Исторически факултет

• Научен ръководител : доцент д-р Мира Маркова

Научно направление : 3.1. Социология, антропология и науки за културата

Докторантска програма: Етнология - Етномузеология

Представената за защита дисертация на Елена Витанова, се състои от Въведение /с. 5-15/, в което докторантката е представила актуалните проблеми по темата: „Образователната мисия на етнографския исторически музей в общия ценностен комплекс на тяхната социална отговорност, обществена и приобщаваща функция“.

В четирите глави на работата са описани и критично анализирани стратегическите документи за интеркултурно образование в глобален и европейски план /гл. 1, с. 16-82/, стратегическите нормативни документи и политики на Министерството на културата и внедряването на съвременните интеркултурни ообразователни програми за етнографски и исторически музей в периода 2012 – 2020 /гл. 2. с. 83-162/, съвременни интеркултурни образователни програми за етнографски и исторически музей – парадигми и структура /гл. 3, с. 163-218/ и съвременни интеркултурни образователни програми за етнографски и исторически музей – технологии и практики / гл. 4, с. 220-303/. Работата съдържа също Изводи / с. 304-305/ и Заключение /с. 306-308/. Литертурните и документални източници включват 94 документални съчинения и 164 научни изследвания. В текста има 6 таблици, 45 диаграми и 1 фигура. Цялата дисертация обхваща 332 с.

Написването на научно съчинение по посочената тема представлява огромна изискваща много усилия работа за изучаването на различни проблеми и разработването едновременно на етноложки и етнопедагогически теми. Докторантката се е справила много добре със сложната структура на работата и е успяла да осъществи своите визии, цели и задачи.

Тесктът на различните глави поставя много предизвикателства. Най-важното между тях е изучаването на актуалният проблем за интеркултурното образование на основата на съвременните теории и методи на проучване.

В Първа глава са представени и анализирани нормативните документи и политики в глобален и европейски план, както и документите на българските министерства: Министерски съвет, Министерството на образованието и науката и Министерството на културата. Установено е, че съвременните насоки на развитие на образованието не са подкрепени със законодателство у нас до 2016 г. Приложението на единна политика в образованието се постига едва в закона за предучилищното и училищнното образование, както и в документи посветени на интеграцията на ромите /2012 – 2020 г./ и Стратегия за образователна интеграция на деца и ученици от етническите малцинства /2025-2020 г./. Направеният анализ на развитието на нормативната база и образователната политика на българската държава показва стремеж на институциите да приложат модернитте политики на Декларацията от Инчон и други, в които се очертават нови стратегии на обучение: реализиране на ценностно - ориентираният подход. Тези идеи и стратегии, отбелязва докторант Витанова се съдържат в новия закон за предучилищното и училищното образование /2016 г./, както и Националната рамка за образование, обучение и учене / 2021 – 2030г./

Втора глава представлява функционален анализ на стратегическите и нормативни документи на Министерството на културата, спрямо внедряване на съвременните интеркултурни образователни програми. Тя повтаря структурата на Първа глава и приносът и е в очертаване на политиките към малцинствата чрез промяна на ролята на музея, който представя на обществото и културата на нацията и трябва да се превърне в институция, която образова. Взаимодействието между двете институции представя идеята на интеркултурното образование за взаимодействие между култура и образование чрез диалог между институциите.

Трета глава навлиза в основната тема – съвременните интеркултурни програми за етнографски и исторически музей. В тях се прилага рефлексивният функционален анализ за развитието на обществените музеи и тяхното демократизиране, появата и развитието на музеите на детето и музейната педагогика. Музеите разработват образователни програми, които представят не само националната история и култура, но и миналото на етническите малцинства. Така се достига до идеята за интеркултурен диалог между училището и музея при който музеите разработват програми не само за националната общност, но и за малцинствата, мигрантите и бежанците. Развитието на музейното дело в България е описано в контекста на националната идея.

Докторантката е убедена последователка на конструктивистката теория за музеите като място, където ученикът се обучава като самият той конструира свое собствено разбиране и знание.

Цел на музейните програми, според докторантката, е учениците да се научат за най-важни моменти от историята на страната в която живеят, но също да показват и своята култура и наследство, за да се получи взаимодействие и приобщаване към различните общности.

Четвърта глава е най-приносна в дисертацията. Това е теренната работа на Елена Витанова проведена в 47 училища, чрез анкети и интервюта на специалисти. Направен е анализ на резултатите от проведените анкети и интервюта. Като резултат от този огромна работа докторантката е създала интеркултурни образователни програми за етнографски и исторически музей – теоретичен модел на етнопедагогическа технология за разработване на образователни програми. Тази част от дисертацията трябва да се издаде.

Отчитайки приносите на дисертацията „Съвременни интеркултурни образователни програми за етнографски и исторически музей в България” и спецификите при реализирането й, намирам за основателно да дам своята положителна оценка и да препоръчам на научното жури да присъди на Елена Христова Витанова образователната и научна степен „доктор”.Тя отговяря на всички условия за написване на такъв труд, дори съдържа идеи и теоретични постановки, които са нови в педагогиката и етнологията.

Изготвил становището:

София, 31.08.2021 Доц. д-р Т. Бонева